
	01.10.2024.Nr.2-2.23/2469                                                                     Ekonomikas ministrijai

	

	
	

	Par likumprojekta “Grozījumi likumā “Par sabiedrisko pakalpojumu regulatoriem”” anotācijas precizējumiem


2024.gada 31.jūlijā, izmantojot vienoto tiesību aktu portālu (TAP), Valsts kancelejā tika iesniegts likumprojekts “Grozījumi likumā “Par sabiedrisko pakalpojumu regulatoriem”” (turpmāk – likumprojekts), likumprojekta sākotnējās ietekmes (ex-ante) novērtējuma ziņojums (turpmāk - anotācija), kā arī protokollēmuma projekts.
	2024.gada 20.septembrī Sabiedrisko pakalpojumu regulēšanas komisija (turpmāk – Regulators) ar vēstuli Nr.2-2.12/2396 “Par likumprojekta “Grozījumi likumā “Par sabiedrisko pakalpojumu regulatoriem”” anotācijas precizējumiem” (turpmāk – vēstule) sniedza Finanšu ministrijai informāciju par apstākļiem, kas radušies saistībā ar nepieciešamajām izmaiņām Regulatora bāzes izdevumu aprēķinam 2025.-2028. gadam un attiecīgi lūdza Finanšu ministrijas saskaņojumu (atzinumu) precizētajai anotācijai. Vienlaicīgi vēstule tika nosūtīta arī informācijai Ekonomikas ministrijai.
Regulators vērš Ekonomikas ministrijas uzmanību uz faktu, ka anotācijā veikti tehniskas dabas precizējumi, proti, anotācijā precizēta 3.sadaļa “Tiesību akta projekta ietekme uz valsts budžetu un pašvaldību budžetiem”:
1. 2025.,2026. un 2027.gada budžeta ieņēmumi un izdevumi;
2. 2027.gada finansiālā ietekme;
3. skaidrojums detalizētam ieņēmumu un izdevumu aprēķinam (6.1. un 6.2. apakšpunkti).
Regulators informē, ka 2024.gada 30.septembrī Regulators saņēmis Finanšu ministrijas saskaņojumu (sk. pielikumā).
Ņemot vērā minēto un faktu, ka likumprojektu plānots 2024.gada oktobrī virzīt izskatīšanai Ministru kabineta sēdē likumprojekta “Par valsts budžetu 2025.gadam un budžeta ietvaru 2025., 2026. un 2027.gadam”, kas stājas spēkā 2025.gada 1.janvārī, pavadošo likumprojektu paketē, Regulators lūdz Ekonomikas ministriju rast iespēju pēc iespējas ātrākā laikā veikt visas nepieciešamās darbības, lai nodrošinātu precizētās anotācijas pievienošanu TAP esošajam likumprojektam un protokollēmuma projektam.

Pielikumā:
1. Precizēts tiesību akta projekta “Grozījumi likumā “Par sabiedrisko pakalpojumu regulatoriem” sākotnējās ietekmes (ex-ante) novērtējuma ziņojums (anotācija) uz 15 (piecpadsmit) lapām;
2. Finanšu ministrijas 2024.gada 30.septembra e-pasts Nr.10.1-6/7-1/435 “Par lietas 24-TA-1694 likumprojekta “Grozījumi likumā “Par sabiedrisko pakalpojumu regulatoriem”” precizēto anotāciju”.
	Ar cieņu
Izpilddirektors
	
J. Miķelsons
	


DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
[bookmark: _Hlk92268216]Kibelko-Garbuzova Diāna, 67873864
diana.kibelko@sprk.gov.lv 
2
image1.jpg




